Diari Oficial de la Generalitat Valenciana


Sumari del DOGV 7230, del 10-03-2014 (2014/2037)

RESOLUCIÓ de 6 de març de 2014, de la directora general del Secretariat del Consell i Relacions amb les Corts, per la qual es disposa la publicació del conveni marc de col·laboració entre la Generalitat i la Universitat Miguel Hernández d'Elx en l'àmbit de projectes i programes educatius i cultural a realitzar en els centres especialitzats d'atenció als majors (CEAM).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7230

Data del DOGV
:   10-03-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/2037


Data del document
:   06-03-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 6 de març de 2014, de la directora general del Secretariat del Consell i Relacions amb les Corts, per la qual es disposa la publicació del conveni marc de col·laboració entre la Generalitat i la Universitat Miguel Hernández d'Elx en l'àmbit de projectes i programes educatius i cultural a realitzar en els centres especialitzats d'atenció als majors (CEAM). [2014/2037]  
La Generalitat i la Universitat Miguel Hernández d'Elx han subscrit, prèvia tramitació reglamentària, el 18 de novembre de 2013, el conveni marc de col·laboració en l'àmbit de projectes i programes educatius i cultural a realitzar en els centres especialitzats d'atenció als majors (CEAM).  
En compliment del que establix l'article 3.4 del Decret 20/1993, de 8 de febrer, del Consell, procedix la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 412/2014 i que figura com a annex d'esta resolució.  
  
València, 6 de març de 2014.- La directora general del Secretariat del Consell i Relacions amb les Corts: Marta Martí Arador.  
  
  
  
Conveni marc de col·laboració entre la Generalitat, a través de la Conselleria de Benestar Social, i la Universitat Miguel Hernández d'Elx en l'àmbit de projectes i programes educatius i cultural en els centres especialitzats d'atenció als majors (CEAM)  
  
València, 18 de novembre de 2013  
  
Reunits  
D'una banda, Asunción Sánchez Zaplana, consellera de Benestar Social, nomenada pel Decret 20/2012, de 7 de desembre, del president de la Generalitat, pel qual es nomenen consellers, secretari i portaveu del Conselll, autoritzada per l'Acord del Consell de 11 d'octubre de 2013.  
I, de l'altra banda, Jesús Tadeo Pastor Ciurana, com a rector de la Universitat Miguel Hernández d'Elx, segons el Decret 46/2011, de 6 de maig (DOCV 6516, 09.05.2011), que el nomena rector, i el Decret 208/2004, de 8 d'octubre, del Consell de la Generalitat Valenciana (DOGV 4861, 13.10.2004), que aprova els estatuts de la Universitat Miguel Hernández d'Elx, modificat pel Decret 105/2012, de 29 de juny, del Consell (DOCV 6808, 02.07.2012).  
Ambdós es reconeixen mútuament capacitat jurídica suficient.  
  
Manifesten  
I. La Universitat Miguel Hernández (UMH) és una entitat de dret públic de caràcter multisectorial i pluridisciplinari, dotada de personalitat jurídica pròpia, entre els fins prioritaris de la qual està el suport científic i tècnic al desenrotllament cultural, social i econòmic nacional, amb atenció singular a les demandes particulars de la Comunitat Valenciana, així com la participació en l'estudi i debat de les qüestions que afecten la renovació i evolució de la societat.  
II. Els centres especialitzats d'atenció als majors (d'ara en avant, CEAM), adscrits a la Conselleria de Benestar Social, estan destinats a oferir servicis especialitzats i específics per a aconseguir el manteniment de les persones majors en un estat físic i emocional que els permeta valdre's per si mateixes i romandre en el seu medi familiar i social, a fi de retardar l'ingrés en residències i hospitals, de manera que es configuren com a unitats de prevenció, manteniment de la salut, rehabilitació, formació, informació i exercici d'activitats culturals, d'oci, convivència i promoció social, propicien hàbits de vida saludable, al mateix temps que dinamitzen les relacions interpersonals i grupals, a fi d'evitar la soledat i el desarrelament, i es convertixen en un recurs de suport tant per als majors com per a la famílies a fi de facilitar-los romandre en el seu entorn el màxim de temps possible.  
III. Ambdós entitats tenen objectius i interessos en els camps social i educatiu i consideren que poden millorar el desplegament de les seues respectives comeses per mitjà de la col·laboració i ajuda mútua en el marc d'este conveni.  
En conseqüència, acorden este conveni marc amb les clàusules següents.  
  
Clàusules  
  
Primera. Objecte del conveni marc  
És objecte del conveni marc establir un àmbit comú d'actuació per a promoure la col·laboració entre la UMH i Generalitat per a la realització d'activitats educatives culturals dirigides a les persones majors i que poden estar relacionades amb la investigació i el desenrotllament tecnològic, que es duguen a terme en els CEAM. Esta col·laboració s'ha de plasmar en el foment de convenis específics, als quals es fa extensiu la totalitat del que es pacta en el conveni marc.  
  
Segona. Modalitats de col·laboració  
Les modalitats de col·laboració són les següents:  
a) Execució de projectes i programes educatius i culturals conjunts dirigits a les persones majors.  
b) Cooperació en programes de formació de personal d'ambdós entitats.  
c) Assessorament mutu en qüestions relacionades amb l'activitat d'ambdós entitats.  
d) Organització i execució d'activitats comunes relacionades amb la promoció social de l'educació, l'activitat física i la qualitat de vida la cultura de les persones majors.  
e) Qualsevol altra activitat que, en l'àmbit d'este acord, redunde en benefici mutu dins de les disponibilitats de les parts i de les activitats que constituïxen l'objecte del conveni marc.  
  
Tercera. Contingut dels convenis específics  
Cada projecte o programa d'actuació que acorden ambdós parts, en el marc d'este acord serà objecte d'un conveni específic que haurà de contindre, entre altres, els aspectes següents:  
a) Definició de l'objectiu que es perseguix.  
b) Descripció del pla de treball, que inclourà les fases i la cronologia.  
c) Normes per a la coordinació, execució i seguiment del projecte.  
  
d) Nombre de les persones, una per cada part, que es responsabilitzaran de la marxa de cada conveni específic.  
  
Quarta. Establiment de la comissió mixta  
Per a facilitar l'elaboració dels convenis específics, el seu seguiment i compliment, es constituirà una comissió mixta paritària. La comissió es constituirà en el termini de trenta dies, comptats a partir de la firma del present conveni marc.  
La comissió mixta dicta les seues normes internes de funcionament, s'ha de reunir quan ho sol·licite alguna de les parts.  
  
Quinta. Funcionament de la comissió mixta  
A la comissió mixta li corresponen, entre altres, les funcions següents:  
a) Proposar possibilitats de col·laboració en temes educatius, culturals i cientificotecnològics d'interés comú, que s'elevaran als òrgans competents de les dos parts.  
b) Preparar els convenis específics d'execució del present acord marc sobre les matèries seleccionades, dins de les modalitats de col·laboració establides en la clàusula segona.  
c) Aclarir i decidir tots els dubtes que puguen plantejar-se en la interpretació i execució dels convenis específics.  
d) Fer el seguiment dels convenis específics que se subscriguen, en col·laboració amb els responsables de cada conveni específic que s'establixen en el punt e) de la clàusula tercera.  
  
Sexta. Finançament  
Este conveni marc no comporta obligacions econòmiques per als firmants.  
L'aplicació d'este conveni no té incidència en la dotació de cada un dels capítols assignats a la Conselleria de Benestar Social i en tots els casos ha de ser atesa amb els mitjans personals i materials de la conselleria esmentada.  
Si els convenis específics establixen obligacions econòmiques, han d'ajustar-se a la normativa vigent en el moment de la subscripció.  
  
Sèptima. Equipament  
La propietat dels béns immobles o equips adquirits o construïts en el marc d'un projecte comú serà determinada, en cada cas, en el conveni específic corresponent segons l'aportació dels firmants.  
  
  
Octava. Confidencialitat  
La confidencialitat, publicació de resultats, la propietat industrial i explotació de resultats seran establides de mutu acord en el conveni específic.  
  
Novena. Vigència i duració  
El present acord marc de col·laboració entra en vigor en el moment de la firma, fins al 31 de desembre de 2013. És prorrogable tàcitament per anys naturals si cap de les parts expressa la voluntat de finalitzar-lo.  
  
  
Deu. Modificació i rescissió  
Les parts poden modificar o denunciar este document en qualsevol moment per mutu acord, a través d'una comissió composta per una persona de cada una de les parts i que realitzaran el seguiment del present conveni.  
  
Onze. Protecció de dades de caràcter personal  
La universitat i la conselleria manifesten i garantixen que l'obtenció i el tractament de les dades de caràcter personal demanades per a la gestió dels programes derivats dels convenis, s'han de realitzar d'acord amb el que disposa la Llei Orgànica 15/1999, de 13 de desembre, de Protecció de Dades de Caràcter Personal.  
  
Dotze. Competència jurisdiccional  
Les parts es comprometen a resoldre de manera amistosa qualsevol desacord que puga sorgir en el desenrotllament del present acord. En cas de conflicte per divergències en la interpretació o execució del present acord marc, ambdós parts acorden sotmetre's a la normativa processal específicament aplicable.  
  
I, com a mostra de conformitat, firmen en triple exemplar este conveni al lloc i en la data indicats en l'encapçalament.  
  
La consellera de Benestar Social: Asunción Sánchez Zaplana.  
El rector de la Universitat Miguel Hernández d'Elx: Jesús Tadeo Pastor Ciurana.